钦定古今图书集成/历象汇编/庶征典/第186卷 > 王充论衡 > 《代蔡州进瑞麦图状》秦观
## 钦定古今图书集成/历象汇编/庶征典/第186卷 > 王充论衡 > 《代蔡州进瑞麦图状》秦观

“勘会本州自春以来，屡得雨泽，已于某月日具状奏
闻讫。今来二麦并已成熟，地无高下，所收斗斛，数倍
常年。及诸县节次申送，致麦苗有一茎二穗或三穗，
其多有至五穗者甚多。父老等皆云数十年来无此
丰熟，亦未尝见有麦苗一茎至数穗者。以此见二圣
临御以来，功化日新，利兴害去，善气冲塞，致此嘉应。”
臣待罪郡守，目睹其事，不敢隐默，谨画成《图子》一本，
随状上进以闻。谨奏。